b"\n_START_ARTICLE_\n2. Bundesliga\n_START_SECTION_\nSistema de competici\xc3\xb3\n_START_PARAGRAPH_\nActualment participen en la 2. Bundesliga 18 clubs que, seguint un calendari establert per sorteig, s'enfronten entre si en dos partits, un en terreny propi i altre en camp contrari. El guanyador de cada partit t\xc3\xa9 tres punts, l'empat atorga un punt i la derrota, zero punts._NEWLINE_El torneig es disputa entre els mesos d'agost i maig del seg\xc3\xbcent any. Al final de la temporada, els tres primers classificats ascendeixen a la 1. Bundesliga, i els quatre \xc3\xbaltims s\xc3\xb3n descendits a la 3. Liga.\n_START_SECTION_\nHist\xc3\xb2ria\n_START_PARAGRAPH_\nLa segona divisi\xc3\xb3 de la Bundesliga va ser creada el 1974, inicialment amb la participaci\xc3\xb3 de 20 clubs dividits en dos grups, Nord i Sud. El 1981 es van unir en un \xc3\xbanic grup format per 20 equips._NEWLINE_A partir de la temporada 1991/92, despr\xc3\xa9s de la reunificaci\xc3\xb3 d'Alemanya, els clubs de la desapareguda RDA van comen\xc3\xa7ar a participar en el campionat. Aix\xc3\xb2 va obligar a ampliar a categoria a 24 participants, que novament es van dividir en dos grups de 12 equips. La seg\xc3\xbcent temporada, la 92/93, es van tornar a unificar els dos grups en un \xc3\xbanic de 24 equips. Despr\xc3\xa9s de diverses reduccions, des de la temporada 1994/95 participen 18 clubs en la 2. Bundesliga._NEWLINE_Durant la temporada 2004/05 la 2. Bundesliga es va veure esquitxada per un esc\xc3\xa0ndol de compra de partits en els quals es va veure implicat l'\xc3\xa0rbitre Robert Hoyzer. Com a conseq\xc3\xbc\xc3\xa8ncia, el partit entre el LR Ahlen i el SV Wacker Burghausen va haver de ser repetit."